el el el el el el el el el el el el el el el el el el el el el el el el el el el en ru el el en el en el el el en el el en el en el el en el el el pt fr el pt el el pt fr el pt el el pt el el ru en el en en el el el en el el en el en el en el el el el el el el el el el
Ο '''Αλκέτας Α' ''' ήταν βασιλιάς των [[Μολοσσοί|Μολοσσών]] κατά την κλασική εποχή. Ήταν γιος του βασιλιά [[Θαρύπας της Ηπείρου|Θαρύπα]] και οι δυο τους θεωρούνται οι δύο βασιλείς που έφεραν την [[Βασίλειο της Ηπείρου|Ήπειρο]] για πρώτη φορά στο πολιτικό προσκήνιο, εισάγοντας την κλασική ελληνική παιδεία και προβαίνοντας σε κοινωνικές, πολιτιστικές και νομοθετικές μεταρρυθμίσεις. Αξιοσημείωτο επίσης είναι το γεγονός ότι ο Αλκέτας κατάφερε να επεκτείνει την κυριαρχία των Μολοσσών σχεδόν σε όλη την Ήπειρο, σε σημείο να αναφέρεται συχνά ως ''[[Μολοσσία|Μολοσσία]]'' ή ''Μολοσσίδα''.
Ο Αλκέτας συνέχισε την φιλοαθηναϊκή πολιτική του πατέρα του. Μετά την ήττα των [[Αθήνα|Αθηναίων]] από τους [[Σπάρτη|Σπαρτιάτες]] στον [[Πελοποννησιακός πόλεμος|Πελοποννησιακό Πόλεμο]] κατέφυγε στη [[Σικελία]], χάνοντας το θρόνο του. Την εξουσία του απέκτησε και πάλι χάρις στην παρέμβαση του [[Διονύσιος ο Πρεσβύτερος|Διονυσίου Α']], τυράννου των [[Συρακούσες|Συρακουσών]], το [[385 π.Χ.]]
Μετά το θάνατο του Αλκέτα βασιλιάς επρόκειτο να επιλεγεί ανάμεσα στους δύο γιους του, [[Νεοπτόλεμος Β' της Ηπείρου|Νεοπτόλεμο]] και [[Αρύββας της Ηπείρου|Αρύββα]].  Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλέψουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία.
Την ίδια περίπου περίοδο ιδρύεται το [[Κοινό των Μολοσσών]], οργάνωση στην οποία συμμετείχαν 15 μικρά φύλα που εκπροσωπούσαν ετήσιοι άρχοντες. Επικεφαλής του Κοινού ήταν ο βασιλιάς των Μολοσσών. Η οργάνωση του Κοινού θα μπορούσε να χαρακτηριστεί [[Δημοκρατία|δημοκρατική]], αφού ο αντιπρόσωπος του κάθε φύλου είχε δικαίωμα ψήφου και οι αποφάσεις παίρνονταν με πλειοψηφία.
Το [[375 π.Χ.]] οι Μολοσσοί προσχώρησαν στη [[Β' Αθηναϊκή Συμμαχία]]. Έτσι σύντομα ο Αλκέτας επέκτεινε την κυριαρχία του και απέκτησε διέξοδο στο [[Ιόνιο πέλαγος|Ιόνιο]] και στον [[Αμβρακικός κόλπος|Αμβρακικό]] με την κατάληψη του [[Βουθρωτό|Βουθρωτού]] και της βόρειας [[Κεστρίνη|Κεστρίνης]], καθώς και μιας στενής ζώνης στον Αμβρακικό. Οι [[Κασσωπαίοι]] ακολουθούν το δικό τους δρόμο. Αποσπάστηκαν από την κυριαρχία των [[Θεσπρωτοί|Θεσπρωτών]] και δημιουργούν το δικό τους, ανεξάρτητο κράτος, με πρωτεύουσα την [[Κασσώπη]] (κάτω από τα βουνά του [[Ζάλογγο|Ζαλόγγου]]).
Το [[373 π.Χ.]], ο Αλκέτας πραγματοποίησε επίσκεψη στην Αθήνα με το σύμμαχό του, των [[Ιάσων των Φερρών|Ιάσωνα των Φερρών]], ηγεμόνα της [[Θεσσαλία|Θεσσαλίας]], με σκοπό να υπερασπιστεί τον Αθηναίο στρατηγό [[Τιμόθεος ο Αθηναίος|Τιμόθεο]].
Μετά το θάνατο του Αλκέτα, το θρόνο μοιράστηκαν οι δυο γιοι του, [[Νεοπτόλεμος Β' της Ηπείρου|Νεοπτόλεμος Β']] και [[Αρύββας|Αρύββας]].
| Ανάληψη της εξουσίας από τον Αλκέτα με τη βοήθεια του τυράννου των [[Συρακούσες|Συρακουσών]], [[Διονύσιος ο Πρεσβύτερος|Διονυσίου Α']].
| Ίδρυση του [[Κοινού των Μολοσσών]].
| Προσχώρηση των Ηπειρωτών στην [[Β' Αθηναϊκή Συμμαχία]].
| Ο Αλκέτας επεκτείνει τα εδάφη του.
| Επίσκεψη του Αλκέτα στην [[Αθήνα]], ώστε να υπερασπιστεί το φίλο του, στρατηγό και πολιτικό [[Τιμόθεο (πολιτικός)|Τιμόθεο]].
! περ. 370 π.Χ.
| Θάνατος του Αλκέτα Α'. Το θρόνο μοιράζονται οι δυο γιοι του, [[Νεοπτόλεμος Β' της Ηπείρου|Νεοπτόλεμος Β']] και [[Αρύββας|Αρύββας]].
== Δείτε επίσης ==
* [http://historyofmacedonia.wordpress.com/2007/04/25/alcetas-i-of-epirus/ Βιογραφία Αλκέτα Α΄ της Ηπείρου] (''στα αγγλικά'')